Tasekla tamaziɣt, tella zik d timawit, ur tettwaru ara. Tasekla tamaziɣt timawit, tebḍa d leṣnaf. Tella tesrit, tella tmedyazt, llant talɣiwin tiwezzlanin. Deg unadi nneɣ, nefren ad nexdem tazrawt ɣef tewsit n Tmacahut, ladɣa tamacahut ibedden ɣef umakun. D acu kan, nefren ad d-nawi awal ɣef waṣaḍ di tmacahut akken ad nwali amek i yebna ama seg tama n yiman (isem akked uglam n uwadem) ama seg tama n yiggan (tiggawin i ixeddem waṣaḍ deg tmacahut).